 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ በቲ ጎንጺ ዝተሃስዩ ኤርትራውያን ስደተኛታት ዝገጠሞም ይዛረቡ 15 ጥሪ 2021 ምንጪ ስእሊ, Facebook መግለጺ ስእሊ, ካብ ትግራይ ናብ ማእከል ኢትዮጵያ ዝጓዓዙ ኤርትራውያን ስደተኛታት ኣብ መንጎ እቲ ንክልል ትግራይ ከመሓድር ዝጸንሐ ህወሓትን ፌደላዊ መንግስትን ብ4 ሕዳር ኲናት ድሕሪ ምውልዑ ኣብቲ ክልል ሲቪላውያን ሰባት ግዳይ ይኾኑ ብምህላዎም ከም ዘሻቐሎም ሕቡራት ሃገራትን ሕብረት ኤውሮጳን ዝርከብዎም ተጣበቕቲ ሰብኣዊ መሰላት ክሕብሩ ጸኒሖም ኣለው ኮምሽነር ሰብኣዊ መሰላት ሕቡራት ሃገራት ሚሸል ባችለት ኣብ ወርሒ ታሕሳስ ኣብ ዝሃበቶ መብርሂ ንግህሰት ሕጋጋት ኣህጉራዊ ሰብኣዊ መሰላት ዝምልከት ጥርዓናት በጺሑና ኣሎ ህዝቢ ኣብ ዝነብረሉ ከባቢ ደብዳብ ምክያድ ኮነ ኢልካ ንሲቪላውያን ዕላማ ምግባር ዘይሕጋዊ መቕተልትን መጠነ ሰፊሕ ዝምታን ካብቶም ዝጥቀሱ እዮም ኢላ ብሰንኪ እቲ ኲናት ዛጊት ልዕሊ 56 ሽሕ ህዝቢ ካብ ትግራይ ዶብ ሰጊሩ ኣብ ሱዳን ክዕቆብ እንከሎ ልዕሊ ኣርባዕተ ዕጽፉ ዝግመት ቁጽሪ ከኣ ኣብ ውሽጢ ሃገር ተመዛቢሉ ኣሎ ኣብቲ ኲናት ዝተጀመረሉ ክልል ትግራይ ዘዕቆቡ ኣስታት 100 ሽሕ ኤርትራውያን ስደተኛታት ዝነበሩ ኮይኖም ብሰንኪ እቲ ወተሃደራዊ ጎንጺ ከቢድ ሰብኣውን ጸጥታውን ሓደጋ ኣጋጢሙዎም ናብ ካልእ ክልላት ኢትዮጵያን ኣዲስ ኣበባን ብዙሓት ከም ዝሃደሙ ቢቢሲ ዘዘራረቦም ምንጭታት ይገልጹ እቲ ኲናት ምስ ተወልዐ ብርክት ዝበሉ ሰራሕተኛታት ዘይመንግስታውያን ማሕበራትን ትካል ስደተኛታት ሕቡራት ሃገራትን ነቶም መዓስከር ስደተኛታት ክሓድግዎም ተገዲዶም እዮም ሃለዋት ኣብ 2 መዓስከራት ዘለዉ ኤርትራውያን ስደተኛታት ድቃስ ከሊኡናሎ- ዩ ኤን ኤች ሲ ኣር ቅልውላው ትግራይ 2.2 ሚልዮን ሰባት ህጹጽ ሰብኣዊ ሓገዝ የድልዮም-ሕቡራት ሃገራት ኤርትራውያን ስደተኛታት ቅትለትን ጭውያን ከምዘጋጠሞም ሓላፊ ትካል ስደተኛታት ሕቡራት ሃገራት ገሊጹ ሃለዋት ኣብ 2 መዓስከራት ዘለዉ ኤርትራውያን ስደተኛታት ድቃስ ከሊኡናሎ- ዩ ኤን ኤች ሲ ኣር ኣብ ሕዳር 2020 ወሃቢ ቃል ትካል ስደተኛታት ሕቡራት ሃገራት ኣብ ኢትዮጵያ ጁልየት ስቲቨንሰን ንቢቢሲ ኣብ ዝሃቦ ርእይቶ ብሰንኪ እቲ ኣብቲ ከባቢ ዝነበረ ኩነታት ጸጥታ ናብቲ መዓስከራት ምብጻሕ ከም ዘይተኻእለ ነጊራ ነይራ ኣብ ባይታ እንታይ ከምዘሎ ብምሉኡ ንምርዳእ ኣጸጋሚ እዩ ዘሎ ብዘይካ እዚ ናይ ሕጂ ምሉእ ምቁራጽ መራኸቢታት ብቐደሙውን እቲ ዝነበረ ርክብ ድሩት እዩ ገለ ስደተኛታት ካብ ሸመልባ ድሮ ንምውሕስነቶም ናብ መዓስከር ሕጻጽ ይኸዱ ከምዘለው ምልክታት ኣለው ኢላ መንግስቲ ኢትዮጵያ ኣብ ታሕሳስ ኣብ ዘውጽኦ መግለጺ እቲ ኣብ ክልል ትግራይ ሕግን ስርዓትን ንምኽባር ዝተወስደ ወተሃደራዊ ስርሒት ኣብ መዓስከር ስደተኛታትን ካብኡ ወጻእን ንዝነብሩ ኤርትራውያን ስደተኛታት ብቐጥታ ዘስግእ ከም ዘይነበረ እዩ ዝገልጽ እቲ መግለጺ ወሲኹ ብዙሓት ጌጋ ሓበሬታ ዘለዎም ስደተኛታት ብዘይሕጋዊ መገዲ ካብ መዓስከር ስደተኛታት ማይ-ዓይኒን ዓዲ-ሓሪሽን ተበጊሶም ናብ ኣዲስ ኣበባ ከምዝኣተው ብምግላጽ ኣብዚ እዋንዚ እቶም መዓስከራት ስደተኛታት ኣብ ትሕቲ ምሉእ ምቁጽጻር መንግስቲ ኢትዮጵያ ብምህላዎም ነቶም ስደተኛታት ብውሑስ መገዲ ነናብ መዓስከሮም ክመልሶም ምዃኑ ሓቢሩ ቢቢሲ ካብ ዘዘራረቦም ስደተኛታት ኣብ መዓስከር ማይ ዓይኒ ክነብር ዝጸንሐ ኤርትራዊ ስደተኛ ካብቲ መዓስከር ብኽልተ ቀንዲ ምኽንያታት ከም ዝሃደመ ይዛረብ ንሱ ከም ዝሕብሮ እቲ ቀዳማይ ምኽንያት እቲ ኣብ መዓስከራት ዝርከብ ስደተኛ ቀረብ ማይ ይኹን መግቢ ማሕበራውን ሕክምናውን ኣገልግሎትን ካብ ዝስእን ሓያሎ ሳምንታት ኮይኑዎ ኣሎ እቶም ወሃብቲ ረድኤት ትካላት ዩኤንኤችሲኣር ካብቲ መዓስከራት ስለዝወጽኡ እቲ ስደተኛ ንበይኑ እዩ ተሪፉ ማሕበራዊ ኣገልግሎት ዝህቦ ዋላ ሓደ ኣካል የለን ይብል እቲ ንድሕነቱ ስሙ ክዕቀበሉ ዝሓተተ ስደተኛ ነቲ ካልኣይ ምኽንያት ከብርህ ከሎ መንግስቲ ኤርትራ ኣብቲ ኲናት ምትእትታው ገይሩ እዩ ስለዝተባህለን ኣብ መዓስከራት ሕጻጽን ሽመልባን ብዙሕ ነገር ስለዝተገብረ መዓስከራት ዓዲ ሓሪሽን ማይ ዓይንን ጽባሕ ንግሆ እውን ናባና እዮም ብዝብልት ርዒዱ ብምባል እቲ ብገንዘብ ኮነ ብጉልበት ዓቕሚ ዘለዎ ካብቲ መዓስከር ወጺኡ ናብ ክልል ኣምሓራ ከም ዝሃደመ ይዛረብ ምንጪ ስእሊ, Facebook ኣብ መዓስከር ስደተኛታት ዓዲ-ሓሪሽ ዝነበረ ካልእ ኤርትራዊ ብወገኑ እቲ ዝነበሮም መግቢ ብምውድኡ ካብቲ ንእሽቶ ዘለዎ እናተማቐሉ ከም ዝጸንሑ ብምግላጽ ብሰንኪ ጥምየትን ጸጥታዊ ስግኣትን ምስ ካልኦት ብጾቱ ካብቲ መዓስከር ክሃድም ከምዝወሰነ ይሕብር ካብ ዓዲ ሓዲ ሓሪሽ ላዕላይ ጸብሪ-ንዓደርቃይ ኣቲና ኣብ ዓደርቃይ ሓንቲ ለይቲ ሓዲርና ድማ 95 ብር ከፊልና ንጎደር ኣቲና ንጎንደር ክንኣቱ እንከለና ኣብ ኬላ ናይ ተፍትሽ ቦታ ብፖሊስ ተታሒዝና እንተኾነ ኤርትራዊ ወረቐት መንነት ስለዝነበረና ኣሕሊፎምና ይብል ሓደ ለይቲ ኣብ ጎንደር ብምሕዳር ነፍሲ ወከፎም 900 ብር ከባቢ 22 ዶላር ከፊሎም ድሕሪ ናይ 13 ሰዓት ጉዕዞ ንኣዲስ ኣበባ ከምዝኣተው ይገልጽ ምጭዋይ ስደተኛታት ብሰራዊት ኤርትራ ቢቢሲ ነቲ ኣብ መዓስከር ሽመልባ ኮነ ሕጻጽ ብወተሃደራት ኤርትራ ብምፍርራሕን ኣስገዳድን ናብ ኤርትራ ምምላስ ከም እተፈጸመ ንዝግለጽ ሓበሬታ ንከጻሪ እኳ እንተፈተነ ብዙሓት ስደተኛታት ገና ብቴለፎንውን ንምዝራብ ስግኣት ከም ዘለዎም እዮም ዝገልጹ ሓደ ንድሕነቱ ስሙ ክጥቀስ ዘይደለየ ተቐማጢ መዓስከር ሽመልባ ግና ኣብ ትግራይ ኲናት ድሕሪ ምውልዑ ድሕሪ ሓደ ሰሙን ወተሃደራት ኤርትራ ብ10 ሕዳር ናብቲ መዓስከር ከም ዝመጽኡ ይዛረብ ኣብቲ መዓስከር ኣባላት ሰራዊት ምክልኻል ኤርትራ ምዃኖም ዝነገሩና ዩኒፎርም ሓይልታት ምክልኻል ኤርትራ ዝተኸድኑ ሰባት ኣኪቦምና ንሕና ካብ ምልሻ ወያነ ክነድሕነኩምን ክንሕልወኩምን ኢልና ኢና መጺእና ዩኤንኤችሲኣር ተደምሲሳ እያ ድሕሪ ሕጂ ኣይክትመጸኩምን እያ ኣብዚ መዓስከር ብጥሜት ከይትሞቱ ንዓድኹም ተመለሱ መንግስቲ ምሕረት ጌሩልኩም እዩ ንሕና ገዲፍናኩም እንተኼድና ኣብዚ ከባቢ ዘለው ደቂ ዓዲ ሓደጋ ክወድቅኸዑም እዮም ኢሎምና ይብል ብድሕሪኡ ካብ ዞባ ጋሽ ባርካ ኣመሓደርቲ መጺኦም ኣርሲሲ ንዝበሃሉ ወከልቲ ስደተኛታት ኣብቲ መዓስከር ብምእካብ ነቶም ስደተኛተት ናብ ዓዶም ንክምለሱ ክጉስጉሱ ናይ ክልተ መዓልቲ ዕድል ከም ዝሃብዎም እቶም ወከልቲ ድማ ነቶም ስደተኛታት ኣኪቦም ነቲ ሓበሬታ ከምዘመሓላለፉዎ እንተኾነ እቲ ስደተኛ ልዕሊ 12 ዝኸውን ነጥብታት ብምዝርዛር ክምለስ ድላይ ከም ዘይብሉ ንወከልቱ ከምዝገለጸሎም እቲ ምንጪ ይዛረብ ዝተቐየረ ፖሊሲ ኮነ ሓድሽ ነገር ስለ ዘየለ ኣይንምለስን ኢና ካልኣይ ከኣ መንግስቲ ምሕረት ጌረልኩም እየ ዝብል እንተኾይኑ ንዓለም ኣፍሊጡ ሕጋዊ ብዝኾነ መገዲ እዩ ክኸውን ዘለዎ ብተወሳኺ ኣብ ስደትና ብዙሕ ዝሰራሕናዮ ስራሓት ኣሎ ኣብ ባንክ ገንዘብ ኣሎና ገንዘብና ገዲፍና ክንከይድ ኣይንኽእልን ኢና ዝብልን ካልእ ልዕሊ 12 ነጥብታት ብምዝርዛር ኣይንምለስን ኢና ኢሎም ነቶም ተወከልቲ ምላሽ ሂቡ ይብል ድሕሪ ክልተ መዓልቲ ግን እቶም ምላሽ ስደተኛታት ክሰምዑ ናብቲ መዓስከር ዝመጽኡ እቶም ኣመሓደርቲ ዘይኮኑስ ኣባላት ሃገራዊ ድሕነት ከምዝነበሩ እቲ ምንጪ ንቢቢሲ ሓቢሩ ንምላሽ እቶም ስደተኛታት ድሕሪ ምስማዕ ድሕሪ ክልተ መዓልቲ ድማ ሰባት ክገፍፉ ከም ዝጀመሩን ካብቲ መዓስከር ከም ዝወሰድዎምን ይዛረብ እቶም ካብቲ መዓስከር ብኣባላት ጸጥታ ኤርትራ ዝተወሰዱ መብዛሕትኦም ኣብቲ መዓስከራት ንልዕሊ ዓሰርተ ዓመታት ዝጸንሑን ተወከልቲ እቶም ስደተኛታት ምዃኖምን ዝገልጽ እቲ ምንጪ: ኣደ ቘልዓ ሓራስ ከም እትርከቦም እውን ሓቢሩ ንሓንቲ ኣብቲ መዓስከር ተወሊዳ ዝዓበየትብዛዕባ ኤርትራ ምንም ፍልጠት ዘይብላ ዓሚ ንዝተመርዓወት ሓራስ ምስ ሰብኣያ ወሲዶምዋ ድሕሪ ምባል እቲ ኩነታት ስለዘስገኦ ከኣ ቅድሚ ወርሒ ኣቢሉ ካብቲ መዓስከር ከም ዝሃደመ ይዛረብ ሰራዊት ምክልኻል ኢትዮጵያ ንገለ መራሕቲ ህወሓት ቀቲለን ማሪኸን ኢሉ ሕብረት ኤውሮጳ ኣብ ትግራይ ብዘይገደብ መገዲ ክኽፈተሉ ሓቲቱ ኣብዚ ሰሙን ኣብ ትግራይ ካብ ዝርከባ ኣርባዕተ መዓስከራት ናብተን ክልተ ማለት ናብ ማይ-ዓይንን ዓዲ ሓሩሽን ክበጽሕ ዝኸኣለ ትካል ስደተኛታት ሕቡራት ሃገራት ብዛዕባ እተን ኣብ ሰሜናዊ ምዕራብ ትግራይ ዝርከባ መዓስከራት ህጻጽን ሽመልባን ሓበሬታ ከም ዘይብሉ ብምግላጽ ጌና ተሻቒሉ ምህላው ንበቢሲ ሓቢሩ ኣፈኛ ናይቲ ትካል ኣብ ኢትዮጵያ: ክሪስ መልዘር ናብአን ክንበጽሕ ፍቓድ ኣይተዋህበናን ንኽልተ ኣዋርሕ ቀረባት ረድኤት ከም ዘይረኸቡ ኢና እንፈልጥ ኢሉ ብዛዕባ እቲ ወተሃደራት ኤርትራ ካብቶም ስደተኛታት ጨውዮም ወሲዶም ዝብል ክሲ ክምልስ ከሎ ክሪስ ብኣማኢት ንዝቑጸሩ ስደተኛታት ኣዘራሪብና እቶም ስደተኛታት ኣብተን ኣብ ሰሜን ኣብ ዝርከባ መዓስከራት ምጭዋይ ምንባሩ ከም ዝሰምዑ ነጊሮምና ክነረጋግጽ ግና ኣይከኣልናን ሓቂ እንተኾይኑ ግና ከቢድ ግህሰት ዓለምለኻዊ ሕጊ እዩ ኢሉ ባዕሉ ኣብ ክልተ መዓስከራት ከምዝበጽሐ ዝጠቅስ ክሪስ እቶም ኣብኡ ዝጸንሕዎም ስደተኛታት ብጥምየት ተጠቒዖምን ዝርካቡ ንብረቶም ብዕጡቓት ተዘሚቱን ከምዝጸንሕዎ ሓቢሩ እቲ ትካል ረድኤት ንጥፈታቱ ንምስላጥ ናብተን መዓስከራት ክበጽሕ ፍቓድ ክወሃቦ ንመንግስቲ ኢትዮጵያ ደጊሙ ሓቲቱ ኣሎ መንግስቲ ኢትዮጵያ ኮነ መንግስቲ ኤርትራ ግን ሰራዊት ኤርትራ ኣብ ኲናት ትግራይ ተራ ነይርዎ ንዝብል ክሲ ይነጽግዎ ሚኒስተር ጉዳያት ወጻኢ ኤርትራ ኣቶ ዑስማን ሳልሕ እቲ ክሲ ፕሮፖጋንዳ ምዃኑ ብምግላጽ ኤርትራ ኢዳ ከም ዘየእተወት ሓቢሩ ነይሩ ምንጪ ስእሊ, AFP መግለጺ ስእሊ, ዝስተ ማይ ንምርካብ ናብቲ ከባቢ ዘሎ ሩባ ክወርዱ ከምዝተገደዱ ተዛሪቦም ኤርትራውያን ስደተኛታት ኣብ ትግራይ ኣስታት 100 ሽሕ ዝቑጸሩ ኤርትራውያን ብምኽንያት ፖለቲካን ገደብ ኣልቦ ሃገራዊ ኣገልግሎትን ዝርከቦም ምኽንያታት ኣብ ክልል ትግራይ ተዓቚቦም ጸኒሖም ኣብ ዝሓለፈ ወርሒ ሓላፊ ትካል ስደተኛታት ሕቡራት ሃገራት ፊሊፐ ግራንዲ ኣብ ልዕሊ ኣብ ትግራይ ዝርከቡ ኤርትራውያን ስደተኛታት መቕተልቲ ምጭዋይን ናብ ኤርትራ ምምላስን ይፍጸም ከም ዘሎ ዝገልጽ ጸብጻባት ኣዝዩ ከም ዘሻቐሎን መንግስቲ ኢትዮጵያ ድሕነቶም ከውሕስ ሓላፍነት ከምዘለዎን ኣዘኻኺሩ ነይሩ ነይሩ ሚስተር ፊሊፐ ወሲኹ እቲ ተግባር ምፍጻሙ እንተተረጋጊጹ ዓቢይ ግህሰት ዓለምለኻዊ ሕጊ ምዃኑ ብምግላጽ ሕቡራት ሓገራት ናብተን መዓስከራት ክበጽሕ መገዲ ክኽፈተሉ ሓቲቱ ትማሊ ኣብ ዘውጽኦ መግለጺውን ኣብ ልዕሊቶም ኣብ መዓስከራት ሽመልባን ሕጻጽን ዝርከቡ ስደተኛታት ቅትለትን ጭውያን ዝርከብዎም ምግሃስ ሰባዊ መሰላት ከምዝተፈጸመ ዝገልጽ ርጡብ ጸብጻባት ከምዝበጽሖ ጠቒሱ ኣብ ታሕሳስ 28 ሕቡራት ሃገራት ምስ መንግስቲ ኢትዮጵያ ብምትሕብባር ኣብ መዓስከር ማይ ዓይኒ ን13 ሽሕ ኤርትራውያን ስደተኛታት ናይ መግቢ ሓገዝ ዓዲሉ ብመሰረት እቲ ብሕቡራት ሃገራት ዝተዋህበ ሓበሬታ 240 ሜትሪክ ቶን ረድኤትውን ኣብ ዓዲ ሓሩሽ ንዝርከቡ 12,170 ስደተኛታት ተዓዲሉ ኣሎ ተዛማዲ ትሕዝቶ ቅልውላው ትግራይ 2.2 ሚልዮን ሰባት ህጹጽ ሰብኣዊ ሓገዝ የድልዮም-ሕቡራት ሃገራት8 ጥሪ 2021 ቅልውላው ትግራይ ሰራዊት ምክልኻል ኢትዮጵያ ንገለ መራሕቲ ህወሓት ቀቲለን ማሪኸን ኢሉ8 ጥሪ 2021 ሕብረት ኤውሮጳ ኣብ ትግራይ ብዘይገደብ መገዲ ክኽፈተሉ ሓቲቱ11 ጥሪ 2021 ኤርትራውያንን ተጋሩን ተቐማጦ ሃገራት ኤውሮጳ ኣብ ጀኔቫ ተቓውሞ የስምዑ ኣለው12 ጥሪ 2021 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 